
Task 3

Safeguarding and working in complex situations – Case Study

Guidance;
Please ensure that you meet the National Occupational Standards and assigned Learning Outcomes for this task (see handbook). 

	Question:
Complete a critically reflective case study based on an assessment that you have undertaken with others, in your own area of work, concerning the safeguarding of either an adult or a child. You must demonstrate how the case relates to or could relate to safeguarding legislation, policies, strategies and procedures (including demonstrating an understanding of the interface between social services provision in Wales with the United Kingdom, the European Union (EU) and outside the EU). You must demonstrate your understanding of the integration of analysis in assessment, collaborative working and professional judgements in increasingly complex situations and the use of social work theories. You must refer to the specific dimensions of working in Wales. 


4000 words (+/- 10%: include your actual word count at the end of each section).

Roedd plentyn 1 yn ferch i gwpl a oedd yn byw mewn ardal drefol, yng ngogledd Cymru, roeddent yn agored i wasanaethau cymdeithasol ers blynyddoedd maith, oherwydd roedd tad Plentyn 1 yn blentyn mewn gofal ei hun. Yn ystod ei beichiogrwydd, roedd mam plentyn 1, a'i thad, yn gweld trafferthion sylweddol yn eu perthynas, gyda honiadau fod Tad plentyn 1 yn defnyddio cyffuriau, ac roedd elfennau o drais domestig yn eu perthynas, cafwyd y rhain eu profi gan blentyn 1 yn uniongyrchol. Yn dilyn genedigaeth plentyn 1 yn ei misoedd cynnar nad oedd llawr o drafferthion yn cael eu rhannu, fodd bynnag, wrth i amser mynd yn ei flaen byddai hyn yn newid gyda thystiolaeth fod trais domestig, anhwylderau iechyd meddwl, yn ogystal â chamddefnyddio cyffuriau gan ei thad yn cael eu hamlinellu, a’r fam yn dirgelu'r rhain yn gychwynnol. Byddai hyn yn golygu o dan adran 3 (2) (a) o’r Ddeddf Trais Domestig (2021) fod plentyn 1 yn ddioddefwr o drais domestig. Mewn tro byddai hyn yn arwain i ddamcaniaethu fod plentyn 1 yn destun i niwed o dan adran 31 (10) o’r Ddeddf Plant (1989),  fel canlyniad byddai’r awdurdod yn dwysau’r mater.

Yn ôl adran 28 o’r Ddeddf Plant (1989), mae gan yr awdurdod ddyletswydd i weithredu mewn ffordd sydd yn diogelu a hysbysebu llesiant o blant. Ymhellach i hyn mae ganddynt nifer o ddyletswyddau amlinellir gan y Ddeddf Gwasanaethau Cymdeithasol a Llesiant (Cymru) (2014), a’r Ddeddf Plant (1989) i wneud ymholiadau pan fyddent yn amau fod plentyn mewn perygl o esgeulustod neu niwed.

Fel canlyniad o’r uchod cychwynnir prosesau amddiffyn plant yn dilyn y wybodaeth yma. Yn dilyn cychwyn y broses yma roedd cyfnod o amser sylweddol wedi ei threulio heb unrhyw newid yn sefyllfa’r teulu, bydd yn rhaid i’r awdurdod gwneud y penderfyniad i ddwysau'r mater i’r llys. Yn dilyn trafodaethau eang, a sawl gwrandawiad byddai’r barnwr yn penderfynu oedd ei fod yn briodol i blentyn 1 aros gyda'i Mam ar gytundeb lleoliad gyda rhiant gyda’r disgwyliad i’r fam amddiffyn ei phlentyn rhag ei thad, er llesiant plentyn 1, yn ogystal â hyn, byddai’r awdurdod yn ceisio atgyfnerthu hyn drwy roi cytundeb disgwyliadau yn ei le.

Byddai’r teulu yma yn deulu a fyddai yn byw yng Nghymru, mewn ardal ble Saesneg fyddai’r iaith fwyafrifol, ac fel canlyniad i hyn, dyma fyddai’r iaith a fyddai’r teulu yn mynegi eu teimladau gyda. Fodd bynnag, byddwn yn gweithredu’r cynnig rhagweithiol polisi mwy na geiriau wrth weithredu gyda Phlentyn 1 a'i theulu, drwy gydol ein cyfarfodydd, yn sicrhau fod gwasanaeth Cymraeg ar gael iddi, neu aelodau’r teulu, ymysg eraill a fyddai yn cydweithredu gyda.

Dros gyfnod o amser, roedd hyn yn llwyddiannus. Roedd y teulu i weld yn cydweithio gyda’r awdurdod. Fodd bynnag, yn dilyn gwybodaeth yn dod i’r fei, darganfyddid fod y fam yn hwyluso cyswllt dirgel rhwng y plentyn a’i thad, ac yn mynd yn groes i orchmynion y llys. Byddai’r gytundeb yma yn dod i ben oherwydd hyn, a byddai’r awdurdod yn dysgu fod Plentyn 1 wedi bod yn dyst i ddefnydd cyffur, yn ogystal â thrais domestig rhwng ei Mam a’i Thad. Caiff y penderfyniad i weithredu adran 11 o’r Rheoliadau Lleoli Gyda Rhieni (1991) gan fod diogelwch y plentyn wedi ei chyfaddawdu. Fel canlynuad i hyn, roedd yn rhaid i’r awdurdod gymered gweithrediadau llym yn ei herbyn er mwyn sicrhau diogelwch plentyn 1, felly roedd yn rhaid mynd yn ôl i’r llys gyda’r achos yn dilyn cyfarfodydd “legal gatekeeping”. Penderfynwyd y llys nad oedd yn briodol iddi aros yng ngofal ei Mam.

Cafwyd gorchymyn lleoli ei osod ar gyfer plentyn 1, o dan adran 21 (3) (b) o’r Ddeddf Mabwysiadu a Plant (2002), roedd y fam yn anghytuno gyda’r cysyniad o fabwysiadu ei merch, ac na fyddai yn cytuno, felly gweithredir y llysoedd ar adran 52 (1) (b) o’r Ddeddf Mabwysiadu a Phlant (2002) drwy  benderfynu ar sail llesiant Plentyn 1, ei fod yn briodol i’r gorchymyn ei gwblhau er barn y rhiant.  Er byddai rhai yn gallu dadlau fod gan y rhieni eu hawliau i fywyd teuluol preifat, yn ôl Erthygl 8 o’r Ddeddf Hawliau Dynol (1998), byddai hyn yn cael ei drechu gan erthygl 3 o’r Confensiwn Ewropeaidd ar hawl y plentyn (1989); sef gwneud penderfyniadau er bydd gorau'r plentyn, sydd yn amlinellu’r ddyletswydd i’r llywodraeth sicrhau fod plentyn yn ddiogel gyda rhywun priodol os na ellir rhieni wneud hyn. Byddai hyn yn amlinellu gwrthdaro rhwng y ddau ddeddf, ond er llesiant y plentyn, dyma a fyddai yn cymryd cynsail – byddai’r Confensiwn Ewropeaidd ar hawl y plentyn (1989) yn amlinellu angen i cydbwyso rhwg hawliau’r rhiant, ac hawliau’r plentyn, ond byddai hawl y plentyn I ddiogelwch a llesiant yn cael ei ystyried.

Yn y cyfamser tra roedd y prosesau llys yn cael ei dilyn roedd Plentyn 1 yng ngofal yr awdurdod lleol gyda gofalwyr maeth, tan y byddai lleoliad mabwysiadol wedi ei ddarganfod. Erbyn i minnau dechrau gweithio gyda Phlentyn 1, roedd hi wedi bod mewn gofal yr awdurdod ers rhyw 18 mis ac roedd y gorchymyn lleoli yn ei le yn barod.

Yn ystod y cyfnod o amser yma, roedd gan yr awdurdod ddyletswydd i ddarganfod lleoliad mabwysiadol i Blentyn 1, a llwyddwn i ddarganfod un teulu yn ne Lloegr, fodd bynnag yn anffodus ni lwyddodd y lleoliad yma. Penderfynwyd y teulu i beidio â pharhau gyda’r mabwysiadu.  Felly roedd gofyn i’r awdurdod barhau i chwilio am opsiynau arall i Blentyn 1. Penderfynodd y rhieni maeth y buasent hwy yn hoffi cael eu hystyried ar gyfer mabwysiadu Plentyn 1. Roedd yr awdurdod o’r farn fod hyn yn opsiwn i’w ystyried, ond roedd yn rhaid cwblhau asesiad trylwyr o’r risg y byddai’r rhieni yn ei beri i’r lleoliad ac i alluogi fod diogelu'r plentyn yn bosib. Dyma oedd prif amcan yr ymyrraeth gyda’r teulu yma, felly byddai’r awdurdod yn ceisio lleoli’r plentyn yn fabwysiadol gyda’r teulu yma o dan adran 42 (4) o’r Ddeddf Mabwysiadu a Phlant (2002).

Er mwyn i mi allu gweithredu fy asesiad risg o’r teulu mewn ffordd drylwyr, roedd gofyn i mi weithredu yn uniongyrchol gyda sawl person proffesiynol; yn cynnwys yr heddlu, gwasanaethau prawf, iechyd meddwl, athrawon, rhieni maeth, yn ogystal â gweithwyr cymdeithasol arall, er mwyn galluogi fy mod yn ystyried yr holl risgiau a fyddai yn berthnasol i’r achos cymhleth yma. Byddai hyn yn cydfynd yn uniongyrchiol gyda chanlyniadau dysgu Gofal Cymdeithasol Cymru, yn arbennig defnyddio dadansoddiad mewn asesiad er mwyn llywio ymyrraeth, ac y galluedd I weithredu ar y cyd gyda eraill sydd angen cefnogaeth a gofal, gan gynwys pobl proffesiynol. (Gofal Cymdeithasol Cymru, 2018)

Mae Milner et al. (2020)  yn damcaniaethu fod asesiadau risg mewn gwaith cymdeithasol yn cael eu defnyddio gan weithwyr cymdeithasol er mwyn iddynt allu eu defnyddio fel ffordd o wneud penderfyniadau gwybodus, unai o blaid, neu yn erbyn (yn y cyd-destun yma) lleoli’r plentyn i’w fabwysiadu gyda’i rhieni maeth.  Byddai Kemshall (1995) yn amlinellu fod cwblhau asesiad risg pan na fyddai’r plentyn yng ngofal rhiant yn ddefnyddiol, gan eu bod yn damcaniaethu fod rhieni yn gallu bod yn llawer mwy cydweithredol, gan nad ydynt yn poeni am y plentyn yn dod i ofal yr awdurdod. Byddai hyn yn galluogi i’r gweithiwr cymdeithasol allu cael atebion mwy ffrwythlon. Fodd bynnag byddai eraill yn dadlau bydd rhaid bod yn wyliadwrus nad yw’r gweithiwr cymdeithasol yn gweithredu mewn ffordd ormesol yn yr amodau yma gan ei fod yn ddarn o waith a ellir fod yn anodd i’r teulu biolegol. Caiff hyn ei atgyfnerthu gan Baines (2020) a amlinellir – er fod gan gweithwyr cymdeithasol fwy o wybodaeth, addysg ffurfiol, a dilysrwydd proffesiynol, mae unigolion yn arbennigwyr yn eu bywydau dydd-i-dydd eu hynain.


1) Lleoliad y rhieni mabwysiadol
2) Risgiau ynghylch y tad
3) Risgiau ynghylch y mam 
4) Sut elli’r yr awdurdod lleihau y risgiau yma

Byddai Maclean (2015) yn damcaniaethu mai’r fodel o asesu mwyaf delfrydol wrth ystyried risg fyddai’r model gwestiynu, gan fod hyn yn gofyn am ymatebion cadarn i gwestiynau sydd angen eu hateb. Byddai yn egluro fod y model yma yn benodol yn cael ei lywio drwy fformat o ofyn cwestiynau, ac yntau yn gwrando ar yr atebion yma, ac mewn tro eu dadansoddi. Teimlaf fod y fodel yma o asesu yn ddefnyddiol wrth gydweithio gyda’r tad, gan ei fod yn rhoi’r cyfle iddo rannu’r wybodaeth yn ei eiriau ei hun, a byddai gofyn i’r gweithiwr cymdeithasol ystyried y wybodaeth a'i ddefnyddio a’i ddadansoddi; fodd bynnag fydd angen ystyried fod y dadansoddi o’r wybodaeth a chesglir yn gallu cael ei effeithio gan ragfarnau’r gweithiwr cymdeithasol felly rhaid cadw elfen o hunanymwybyddiaeth wrth wneud hyn.

Un risg ac roedd yn hanfodol i’w asesu oedd y ffaith fod y lleoliad mabwysiadol wedi ei leoli yn gymharol agos i ardal lle'r oedd gan Blentyn 1 berthnasoedd teuluol. Roedd asesiad risg trylwyr wedi ei orchymyn er mwyn sicrhau fod yr holl risgiau ynghylch a’r lleoliad wedi ei ystyried cyn i’r llys wneud penderfyniad er mwyn lleoli Plentyn 1 yn y lleoliad yma tai beidio. Nad oedd manylion y lleoliad ei hun wedi ei rhannu gyda’i rhieni, felly roedd cadw hyn yn hanfodol i leihau’r risg i’r lleoliad. Byddwn yn cydweithredu gyda gweithiwr cymdeithasol a fyddai yn hynod brofiadol wrth gwblhau’r asesiad risg yma. Byddai hyn yn cael ei sicrhau drwy mynychu gorywchwiliad cyson, wrth cydfynd gyda adran 7.3 o’r canllawiau ymarfer Gofal Cymdeithasol Cymru.

Fel rhan o’r ymyrraeth benodol yma, byddai’r awdurdod yn cydweithio gydag aelod arbennig o’r heddlu er mwyn iddo allu llywio ein hymyrraeth gyda’r teulu mabwysiadu. Cafodd y gwaith yma ei amlygu drwy i’r aelod arbennig o’r heddlu ddod i asesu’r cartref o safbwynt diogelu ymarferol, ac yntau mewn tro yn rhannu ei awgrymiadau gyda’r awdurdod, er mwyn i ni eu gweithredu, byddai hyn yn cynnwys system camerâu, cloeau uwchraddedig ar ddrysau, giât gadarn ar ochr y cartref. Ymhellach i hyn awgrymodd y byddai yn ddefnyddiol pe bai’r heddlu yn rhoi “marcer” ar y cartref, a fyddai yn sicrhau os fyddai unrhyw alwad i’r heddlu o’r cartref yn galluogi y byddai’r alwad yn cael ei flaenoriaethu.

Fy mhrif adlewyrchiad o’r rhan yma o fy ymyrraeth oedd y ffaith fod y cyfle yma i gydweithio gyda’r heddlu yn ofnadwy o ddiddorol a ddefnyddiol, gan ei fod yn rhoi’r cyfle i ddatblygu fy nealltwriaeth o’r hyn i’w ystyried wrth gwblhau asesiad risg ymarferol. Byddwn hefyd yn cwblhau sawl Hyfforddiant perthasol megis ABE, a section 47 a fyddai yn berthnasol I’r gwaith, ond hefyd yn hanfodol fel rhan o fy natblygiad fel gweithiwr cymdeithasol. Byddai Bolger a Walker (2014) yn amlinellu’r pwysigrwydd o gydweithio gyda phobl broffesiynol arall, gan fod hyn yn amlinellu'r ffaith fod unigolion o wahanol broffesiynau yn gallu cynnig safbwyntiau arbennig ac unigryw ar sefyllfa, na fyddai unigolyn wedi ei wneud; sydd mewn tro yn galluogi ein bod ni fel gweithwyr cymdeithasol yn gallu darparu darlun mwy cyflawn ac ystyrlon is asesiad ac i’r sefyllfa. 


Roedd cydweithio ar y cyd gyda phobl broffesiynol o feysydd gwahanol yn galluogi y byddai arbenigedd pob aelod penodol o’r “tîm” yn cael ei ystyried, a byddai eu cyfraniad arbenigol i’r asesiad risg, mewn tro; yn galluogi i’r darlun mwyaf cywir o’r risg ei ddylunio. Byddai hyn yn atgyfnerthu canlyniad dysgu 2 Gofal Cymdeithasol Cyrmu. Byddai rhai yn dadlau fod hyn yn arddangos elfennau o’r theori drefniadol Fayol a Weber (1947), a fyddai yn damcaniaethu fod nifer o bobl broffesiynol gyda rolau penodol, ac arbenigedd neu safbwynt unigryw yn gallu cydweithio er mwyn creu darlun mwy effeithiol. Os byddent yn cael eu trefnu i gydweithio i’r un nod, byddent yn gallu rhannu eu safbwyntiau proffesiynol unigryw, a fydd mewn tro yn chwarae rhan yn dylanwadu'r asesiad risg a chaiff ei gwblhau gan yr unigolyn a fyddai yn arwain y trefniant yma. Yn y cyd-destun yma, byddent yn galluogi i’r gweithiwr cymdeithasol defnyddio arbenigedd y cynrychiolwyr proffesiynol yma, er mwyn llywio darlun o’r risg byddai’r tad yn peri. Byddai hyn yn galluogi i’r asesiad fod yn un cyflawn gyda phob elfen o risg yn cael ei lywio gan y proffesiwn perthnasol.

Yn ogystal â hyn, byddai’r awdurdod yn gweithredu mewn ffordd agored a gonest gyda’r teulu mabwysiadol, er mwyn iddynt allu bod yn ymwybodol o’r risgiau yma, a bod ganddynt y wybodaeth briodol er mwyn iddynt allu gwneud penderfyniad gwybodus, o’r hyn y byddent yn ei ystyried gwneud. Byddai hyn yn plethu I safonau 2,5, a 6 o’r cod ymarfer proffesiynol.

Yn amlwg roeddwn i yn awyddus i ystyried y tad ei hun yn fy ngwaith, gan fy mod yn awyddus i ddeall ei farn ar y mater, ac i asesu’r fath o risg y byddai yn peri i’r lleoliad. Felly fel rhan o fy ymyrraeth roeddwn yn ei asesu ef yn uniongyrchol, byddai hyn yn cael ei wneud drwy alwadau ar y ffon. Y rhesymeg am hyn oedd gan ei fod yn y carchar, ar ochr arall y wlad felly roedd cyfarfodydd wyneb i wyneb yn anodd. Byddwn yn sgwrsio gyda’r Tad sawl gwaith yn ystod fy asesiad, ar amseroedd gwahanol er mwyn i mi allu cyferbynnu ein sgyrsiau gyda fy nodiadau o sgyrsiau hanesyddol, a byddwn yn cadw cofnod trylwyr o’r rhain. Byddai hyn yn gydfyd gydag adran 6.2 o’r Cod ymarfer Proffesiynol Gofal Cymdeithasol. Wrth i mi adlewyrchu ar hyn byddwn yn sylweddoli fod cwblhau asesiad risg tra ar y ffon yn cyfyngedig, ac yn ahersonol.

Wrth i mi adlewyrchu ar yr hyn, sylweddolais fy mod i yn weddol bryderus am gydweithio gyda’r dyn yma, am y rheswm nad oeddwn wedi gweithio gyda dyn mor dreisgar, fodd bynnag, roeddwn yn ymwybodol am ei hawliau o dan adran 14 o’r Confensiwn Hawliau Dynol Ewropeaidd (1950), i beidio disgrimineiddio yn erbyn unigolyn ar unrhyw sail. Wrth i mi adlewyrchu ar yr elfen yma o fy ymyrraeth, byddwn yn meddwl er mwyn datblygu fy ymyrraeth ymhellach y byddai yn ddefnyddiol i mi allu cyfarfod a’r tad yn wyneb i wyneb, teimlaf byddai hyn wedi galluogi i mi weithredu yn fwy effeithiol, a sicrhau ei fod yn teimlo fel ei fod yn cael ei ystyried yn y mater. Fodd bynnag, rwy’n falch fy mod wedi gallu cydweithio gyda’r tad, gan ei fod yn arbenigwr yn ei fywyd ei hun, ac fel canlyniad angen ei ystyried yn yr asesiad.

Byddwn yn hynod o ofalus nad oeddwn yn cymryd gair y Tad heb ei wirio, gan fy mod yn ymwybodol fod posibilrwydd ei fod yn rhannu'r hyn roeddwn eisiau ei glywed. Wrth gadw hyn mewn meddwl, byddwn yn adlewyrchu ar bolisi bwrdd diogelu’r ardal, a byddwn yn sicrhau fy mod i yn cydweithredu gydag asiantaethau eraill er mwyn gwirio'r hyn roedd y tad yn ei ddweud, a byddai hyn yn sicrhau fy mod yn gallu casglu tystiolaeth XXX Safeguarding Board (2020). Byddai hyn yn llywio fy nghamau nesaf o asesu’r risg.

Roedd Tad Plentyn 1 wedi ei ddedfrydu i garchar am drais domestig, a chyffuriau. Roeddwn yn ymwybodol ei fod hefyd wedi gwatwar gweithiwr cymdeithasol yn y gorffenno. Fel rhan o’r asesiad roedd angen imi weithio’n aml-ddisgyblaethol gyda’r gwasanaeth prawf a staff y carchar er mwyn cael darlun cyflawn. Byddai hyn yn gweithredu llaw yn llaw gyda adran 6.8 o’r cod ymarfer profesiynol i weithwyr cymdeithasol Gofal Cymdeithasol Cymru (2017), i gydnabod a pharchu rolau pobl profesiynol arall wrth weithredu mewn partneriaeth gyda hwy. Bu imi gadeirio sawl cyfarfod cynllunio gyda staff y carchar a'r gwasanaeth prawf. Mynychais gyfarfodydd MAPPA (Multi Agency Public Protection Arrangements) a chasglu gwybodaeth holl bwysig am unrhyw gynydd neu bryderon am y tad.

Ystyriais y risg mewn perthynas a’r fam i’w phlentyn drwy adolygu digwyddiadau y gorffennol. Roedd y fam wedi methu diogelu ei phlentyn rhag ymddygiad treisgar ei thad. Er bod y fam yn anghytuno gyda’r angen i ni ddilyn y broses mabwysiadu bu imi ddwad i’r penderfyniad fod y lefel risg i’r lleoliad yn isel. Fodd bynnag os byddai’r llys yn cytuno gyda’r cynllun, byddwn yn ymwybodol y bydd gan yr awdurdod ddyletswydd i gefnogi’r fam ac i rannu gwybodaeth gyda’r rhieni ar gefnogaeth fabwysiadol o dan adran 4B (1) (c) Y Ddeddf Mabwysiadu (2002) felly byddwn yn gwneud hyn, drwy ei chyfeirio hithau a’r tad at y gefnogaeth yma pan ddaw’r amser.

Wrth i mi weithredu gyda’r ddau riant yn ystod cwblhau’r asesiad yma, roeddwn yn awyddus i weithio mewn ffordd a fyddai yn galluogi i mi ddefnyddio fy ngrym fel gweithiwr cymdeithasol i gydweithio gyda hwy mewn ffordd wrth ormesol er mwyn cwblhau fy asesiad, gan ystyried eu bod hwythau yn cael eu gwerthfawrogi  am eu pwysigrwydd yn y mater. Byddwn yn ystyried fy mod i fel cynrychiolydd o’r awdurdod yn gweithredu ymgrymuso trefniadol, drwy fy ngwasanaeth i ymgrymuso’r rhieni. Byddai hyn yn cael ei gefnogi gan waith King Ledford et al (2013).

Mae dwy elfen i’w ystyried wrth asesu risg, mae’r cyntaf wedi ei selio ar y risg y byddai eraill yn ei beri i rywun hynny yw; yr elfen o berygl. A’r ail elfen byddai'r risg y byddai unigolyn yn ddarostyngedig i, sef bregusrwydd. Er y byddai fy ymyrraeth gyda’r rhieni yn anodd a drist iddynt, byddai’r gwaith ei hun yn cael ei ddefnyddio mewn ffordd bositif, gan ei fod yn rhoi’r galluedd i’r gofalwyr maeth i ddeall y darlun cywir o’r risg, ac mewn tro penderfynu pa risgiau a fyddent yn fodlon i’w gymryd. Roedd yn ganolog i mi ffurfio fy asesiad mewn ffordd a fyddai yn cynnig strategaethau i reoli risg, ac yntau cydbwyso’r cysyniad o weithredu ar y risg ac unrhyw botensial i niwed fel y caiff ei argymell gan Maclean (2015).

Byddai rhai yn dadlau fod theori cyfnewid gymdeithasol yn gallu cael ei ystyried yn y darn penodol o waith yma mewn ffordd anghonfensiynol. Roedd yr asesiad yma yn uniongyrchol, yn rhoi’r cyfle i’r rhieni maeth i bwyso a mesur y penderfyniad i fabwysiadu gyda’r effaith o fabwysiadu; hynny yw, cydnabod y risgiau a fyddai ynghlwm a chyflawni’r mabwysiad gyda’r elfennau positif a ddaw o’i gwblhau, caiff hyn ei atgyfnerthu gan Cook et al (2018).  Byddai Trimmer et al. (2004) yn gydfyd gyda’r damcaniaeth yma, drwy egluro fod lleoliad llwyddiannus o blentyn yn seiliedig ar y Theori Cyfnewid Gymdeithasol, H.Y.. os fyddai’r lleoliad yn teimlo fod manteision y lleoli yn gorbwyso’r costau, y mwy tebygol fyddai’r lleoliad i lwyddo. Fodd bynnag yn yr achos yma roedd plentyn 1 wedi rhannu ei bod hi eisiau cael ei mabwysiadu gan y rhieni maeth. Byddai gweithredu ar hyn yn uniongyrchol yn hyrwyddo llais y plentyn, a fyddai yn weithrediad a fyddai yn hyrwyddo llais, dewis, a rheolaeth y plentyn Social Care Wales (2017), caiff hyn ei atgyfnerthu gan waith Dominelli (1996), a amlinellir sut fod cydweithredu gydag unigolion, yn hytrach na drostynt, yn sicrhau nad yw’r Gwaith cymdeithasol yn ormesol. Byddai hyn yn plethu gydag adran 21 o’r confensiwn ar hawliau’r plentyn y cenhedloedd unedig, yn rhannu, pan yn bosib - fod unrhyw benderfyniad ar fabwysiadau cael ei wneud wrth ystyried dymuniadau’r plentyn (UNICEF, 2009). Byddai’r fframwaith a chaiff ei osod gan y cenhedloedd unedig yn cael ei blethu o fewn i fframwaith cyfreithiol Cymru.

Yn yr un wythïen byddai modd dadlau fod theori dewis resymegol (Coleman, 1994) hefyd yn berthnasol i’r darn yma o waith. Gan ei fod yn damcaniaethu fod unigolion yn cael eu cymell gan eu diddordebau eu hunain, a byddai “gwobrau” yn fudd i’r diddordebau yma, ac y “costau” yn niweidio’r diddordebau yma. Felly wrth ei berthnasu i’r asesiad – byddai’r asesiad yn offeryn a fyddai yn galluogi i’r rhieni maeth dod i’r penderfyniad os byddai’r “budd” o fabwysiadu Plentyn 1 yn gorbwyso’r “gost”. Byddai Coleman (1994) yn damcaniaethu fod teuluoedd yn strwythurau cymdeithasol, ac mae strwythurau sefydlog yn fwy tebygol o arwain at fwy o fanteision, H.Y.. Roedd y teulu maeth yn teimlo fod lleoliad Plentyn 1 yn sefydlog, a byddai ei mabwysiadu o fydd i’r teulu.

Bydd galw i’r rhieni mabwysiadol yma ystyried y risgiau a ellir fod yn elfen o’r mabwysiadu, ac yntau yn gwneud y penderfyniad ac os yw hyn yn rhywbeth maent yn fodlon gydag; er mwyn selio eu penderfyniad. Pwrpas yr asesiad yma mewn un modd yw i arfu’r rhieni maeth gyda’r wybodaeth i wneud penderfyniad, beth bynnag a fu. Byddai Bryant (2001) yn gydfyd gyda’r uchod, gan y byddai yn damcaniaethu fod theori dewis resymegol yn ddefnyddiol er mwyn egluro cymhelliad unigolion i fabwysiadu plant. Byddai yn egluro sut y byddai’r rhieni yn dod i’r penderfyniad o fabwysiadu plant drwy iddynt adlewyrchu ar y wybodaeth a'i gyferbynnu gyda'u hoffterau eu hunain gydag a chyfyngiadau’r penderfyniad. Byddai Taylor (2021) yn gydfyd gyda hyn i ryw raddau, drwy amlinellu fod Theori dewis resymegol yn cynnig atebion er mwyn deall pan fyddai teuluoedd yn gwneud y penderfyniad i ofalu am blant sydd wedi wynebu trawma yn y gorffennol.


Ffactor hynod o bosib i’w ystyried yn ystod y cwblhau’r asesiad yma yn benodol byddai’r ffaith fod rhaid ystyried a pharchu barn y plentyn 1 ei hun, byddai ystyried teimladau plentyn 1 yn hanfodol i’m gwaith fel gweithiwr cymdeithasol gan ei fod yn plethu i mewn i adran 21 (4) (b) (i) o’r Ddeddf Gwasanaethau Cymdeithasol a Llesiant (Cymru) (2014) sydd yn amlinellu fod yn rhaid i’r awdurdod ystyried hyn y byddai’r plentyn eisiau ei hun. Byddai hyn yn cael ei atgyfnerthu yn uniongyrchol gydag adran 12 o’r confensiwn ar hawliau plant y cenhedloedd unedig, a fyddai yn amlinellu fod gan unrhyw blentyn, sydd a’r gallu i rannu eu teimladau a’u barn ar faterion sydd yn ymwneud gyda hwy. Byddai fy ymyrraeth yn cael ei atgyfnerthu ymhellach yn adran 13 o’r un confensiwn, gan ei fod yn amlinellu'r pwysigrwydd fod plentyn gyda’r hawl i rannu eu teimladau trwy sgyrsiau neu luniau.  Byddai hyn yn hawl y byddwn yn ei amlygu drwy fy ngwaith gyda phlentyn 1 wrth gasglu ei theimladau ar y posibilrwydd o fabwysiadu, byddwn yn gwneud hyn drwy sgyrsiau uniongyrchol gyda hi, yn ogystal â gweithgareddau dylunio teimladau. Byddai Bruce (2014) yn dadlau os byddai darn o waith a fyddai yn gwneud penderfyniadau ym mywyd plentyn yn cael ei gwblhau, mae angen i bob agwedd a barn cael ei ystyried, ac felly, byddai peidio ystyried llais y plentyn yn gadael gwall yn fy asesiad.

Wrth adlewyrchu ar y darn yma o waith, roeddwn yn gweld fod rhai elfennau o’i gwblhau yn anodd, gan fod rhai elfennau yn wrth gyferbynnu gwerthoedd gweithiwr cymdeithasol. Byddai rhai yn peri ei fod yn hanfodol fod gweithwyr cymdeithasol yn gweithredu mewn ffordd person canolog, a gwrth gormesol. Roedd natur y gwaith yma yn benodol yn cael ei gwblhau mewn ffordd a fyddai yn grymuso plentyn 1, ond roedd hyn yn dod ar gost o ddadgrymuso ei rhieni mewn sgyrsiau nad oeddent eisiau cael gyda mi. Byddai Adams (2017)  yn gydfyd gyda hyn, drwy esbonio ei fod yn anodd i aelodau o deulu i deimlo fel ei bod hwy yn cael eu grymuso, pan mae un aelod yn cael ei grymuso yn fwy na’r gweddill, a byddai grymuso un aelod yn arbennig yn golygu fod yr aelodau arall o’r teulu yn cael eu dadgrymuso.

Byddai’r asesiad yma yn cael ei gwblhau drwy gydweithredu gydag unigolion penodol er mwyn sicrhau fod plentyn 1 yn cael ei diogelu drwy’r broses drwy gynnal cyfarfodydd cyson gyda’r rhieni maeth, ei athrawon, yn ogystal ag unigolion proffesiynol arall a fyddai yn gweithio gyda’r teulu megis gwarcheidwad plant, ac unigolion o asiantaethau mabwysiadu. Byddai gweithredu yn y dull yma yn sicrhau ein bod yn dilyn canllawiau “working together to safeguard children 2023” (department for education, 2023), yn arbennig pennod 1 a phwysleisir y cyfrifoldeb amlddisgybliedig a rhennir rhwng gwasanaethau er mwyn sicrhau diogelwch plant. Ymhellach I hyn, byddai yn gydfyd gydag erthygl 19 (2) o’r confensiwn hawliau plant y cenhedloedd unedig, i sicrhau fod pob cefnogaeth yn cael ei gynnig i blant sydd yn ofal yn barod, ac yn sicrhau fod pob gwasanaeth yn cynnig hyn i’r teulu (UNICEF, 2009).

Cyfrif Geiriau: 3,957

